SAUK vra verskoning vir blaps met Cyril-uitsending | Netwerk24
05 September 2019 23:05
Die SAUK het Donderdagaand verskoning gevra nadat die verkeerde weergawe van pres. Cyril Ramaphosa se voorafopgeneemde boodskap teen geslagsgeweld per ongeluk gebeeldsend is.
Ramaphosa spreek hom in die boodskap sterk uit teen die huidige vlaag van moorde en geweld teen vroue en kinders, sowel as die onlangse vlaag van anargie en geweld op veral buitelanders wat minstens tien lewens geëis het.
— Man's Not Barry Roux ? (@AdvBarryRoux) September 5, 2019
Volgens die SAUK is die korrekte weergawe van die boodskap wel op al hul radiostasies uitgesaai.
Die video, waarin Ramaphosa in ’n stadium sê dat hy ’n fout gemaak het en vra of hy weer kan begin, het Twitter aan die gons gehad.
Die gewilde Twitter-rekening @AdvBarryRoux het Ramaphosa daarvan beskuldig dat hy “dink hierdie hele ding is ’n grap”.
Sommige gebruikers het daarop gewys dat Jacob Zuma nog beskikbaar is (om Ramaphosa as president te vervang) en gesê dat hulle Zuma se leierskap mis.
Sommige gebruikers het Ramaphosa selfs van onbevoegdheid beskuldig, terwyl ander daarop gewys het dat almal foute maak en dit nie Ramaphosa se skuld is nie.
Sommige mense meen die feit dat Ramaphosa sy boodskap vooraf laat opneem het, wys dat hy “nie uit sy hart uit praat nie”.
Ramaphosa het vroeër Donderdag aan derduisende betogers voor die parlement se hekke in Kaapstad belowe dat hy bykomende noodmaatreëls gaan aankondig om geweld teen vroue en kinders te bekamp en dat dit moontlik tyd vir strenger wetgewing teen verkragters is.
Die SAUK sê in sy verklaring dat die openbare uitsaaier die voorval in ’n baie ernstige lig beskou en dat toepaslike stappe gedoen sal word.
MEDIA STATEMENT | The SABC apologises to president #Ramaphosa - The public broadcaster has issued an apology after an unedited speech of the president was aired during a live broadcast on #SABCNews (READ statement below) pic.twitter.com/BXcLZK4iZ3
— SABC News Online (@SABCNewsOnline) September 5, 2019
Meer oor: Cyril Ramaphosa | Geweld Teen Vroue
Cyril: ‘Genoeg is genoeg’